钦定古今图书集成/历象汇编/庶征典/第080卷 > 《观象玩占》 > 北齐
## 钦定古今图书集成/历象汇编/庶征典/第080卷 > 《观象玩占》 > 北齐

### 武成帝河清二年雨血

按：《北齐书武成帝本纪》，“河清二年十二月，雨血于太
原。”

按《隋书五行志》：刘向曰：“血者，阴之精，伤害之象，僵尸
之类也。”明年，周师与突厥入并州，大战城西，伏尸百
馀里。京房《易飞候》曰：“天雨血染衣，国亡君戮。”亦后主
亡国之应。

河清四年，雨赤物如漆鼓。

按《北齐书武成帝本纪》，“河清四年三月，有物陨于殿
庭，如赤漆鼓，带小铃。”

按《隋书五行志》。“河清四年。有物陨于殿庭。色赤。形如
数斗器。众星随者如小铃。明年娄太后崩。”